Képzeljék el, hogy egy repülő épp becsapódik a földbe
250 gyerekkel és csecsemővel a fedélzetén,
és ha meg tudnák akadályozni, megtennék?
Most képzeljék el,
hogy 60 repülő, fedélzetén 5 éven aluli gyerekekkel
csapódik be minden egyes nap.
Ennyi gyerek
nem éli meg az 5. születésnapját.
6,6 millió gyerek
nem éli meg az 5. születésnapját.
Ezen halálozások többsége elkerülhető,
és ez nem csak szomorúvá tesz engem,
hanem mérgessé
és eltökéltté.
A hasmenés és a tüdőgyulladás
a két legfőbb halálozási ok
az 5 éven aluli gyerekek esetében.
Amivel megakadályozhatjuk ezeket a betegségeket,
az nem valami okos,
új technológiai felfedezés.
Hanem a világ egyik legrégebbi találmánya:
egy darab szappan.
Szappannal kezet mosni
számunkra egy bevett szokás,
ami a hasmenést felére,
a légúti fertőzéseket pedig harmadával csökkentheti.
A szappanos kézmosás
visszaszoríthatja
az influenzát, a trachomát, a SARS-t
és az újabban aktuális kolera,
sőt az ebola elterjedését.
Ez az egyszerű szokás,
a szappannal való kézmosás.
A szappanos kézmosásnak hála a gyerekek, nem maradnak ki az iskolából,
csökken a csecsemőhalálozás.
A szappanos kézmosás
az egyik legköltséghatékonyabb módja
a gyermekéletek megmentésének.
600 000 gyereket menthet meg évente.
Ez egyenlő naponta 10,
gyermekekkel és csecsemőkkel teli
Boing 747-es becsapódásának
megakadályozásával.
Úgy gondolom, hogy egyetértenek velem,
hogy ez egy igen fontos egészségügyi beavatkozás.
Csak szánjon rá egy pillanatot,
hogy megismerje az ön mellett ülőt.
Fogjanak kezet!
Kérem, fogjanak egymással kezet!
Ismerjék meg egymást!
Jól néznek ki.
Rendben.
Mi lenne, ha azt mondanám önöknek,
hogy az, akivel az előbb kezet fogtak,
valójában nem mosott kezet,
amikor kijött mosdóból? (Nevetés)
Nem tűnnek már annyira szimpatikusnak, igaz?
Abban egyetértünk, hogy ez undorító.
Nos, a statisztika azt mutatja,
hogy 5 emberből 4
nem mos kezet, amikor kijön a mosdóból.
Globálisan értve.
Ugyanúgy,
ahogy nem mosunk kezet, amikor az elegáns mosdóból kijövünk,
ahol van vezetékes víz és szappan,
akárcsak azokban az országokban,
ahol a gyermekhalandóság magas.
Hogy-hogy? Ott nincs szappan?
Nos, a szappan elérhető.
Indiában, a háztartások 90%-ában,
a kenyai háztartások 94%-ában
található szappan.
Még olyan országokban is, ahol ez az arány legkisebb,
mint Etiópiában, ahol 50%-ról beszélhetünk.
Tehát miért van ez?
Az emberek miért nem mosnak kezet?
Miért van az, hogy Mayank,
ez a fiatal srác, akivel Indiában találkoztam,
nem mossa a kezét?
Nos, Mayank családjában,
a szappant fürdésre,
mosásra használják,
vagy akár az edények elmosására.
A szülei néha úgy gondolják,
hogy ez egy értékes cikk,
tehát a szekrényben tartják.
Távol tartják tőle, hogy ne pazaroljon belőle.
Általában Mayank családjában
naponta egyszer mosnak kezet
szappannal,
de előfordulhat,
hogy hetente csak egyszer.
Hogy ennek mi az eredménye?
A gyerekek könnyen kapnak el betegséget,
az otthonukban, a szeretet helyén,
otthon, ami meg kellene, hogy védje őket.
Gondolkodjanak el azon, hogy hol tanulták meg, hogy kezet mossanak?
Otthon tanultak kezet mosni?
Vagy az iskolában tanulták meg?
A viselkedéskutatók a megmondhatói,
hogy nagyon nehéz azon szokásokat megváltoztatni,
melyeket kiskorunkban sajátítottunk el.
Habár, mindig utánozzuk a többséget,
de a helyi kulturális normák azok,
amik befolyásolják viselkedésünket,
és ez az, ahol a privát szektor bejön a képbe.
Minden pillanatban Ázsiában és Afrikában,
111 édesanya
vesz szappant, hogy megvédje családját.
Indiában számos nő az elmondhatója,
hogy amit a higiéniáról és a betegségekről tanultak,
a Lifebuoy szappanmárkának köszönhető.
Az ilyen ikonikus márkáknak
felelősségük pozitívan befolyásolni
a társadalmat ott, ahol termékeiket értékesítik.
Ennek a hitnek, és az Unilever méretének köszönhetően
beszélgethetünk ezekkel az anyákkal
a szappanos kézmosásról és higiéniáról.
A nagyvállalatok és márkák befolyásolhatják,
és megváltoztathatják a társadalmi normákat,
és hozhatnak fordulatot
a makacs szokásokat illetően.
Gondolkozzunk el rajta,
a marketingesek egész idejüket arra fordítják,
hogy az egyik márkát leváltsuk egy másikra.
Ők nagyon is jól tudják, hogyan fogalmazzák át
a tudományos tényeket meggyőző üzenetté.
Csak egy pillanatra, gondoljuk el,
amikor az összes erejüket egy olyan fontos
üzenetre fordítják, mint a szappanos kézmosás.
Motiváló lehet az egészségügyi
állapotok megváltoztatása.
A múlt évszázadban,
amikor 1894-ben a Lifebuoy márka
a viktoriánus Angliában megjelent,
hogy a kolerával szembe szálljon.
Múlt héten Ghánában voltam
az egészségügyi miniszterrel,
mert ha nem tudnák,
Ghánában járványszerű méreteket ölt a kolera.
Száztizennyolc évvel később
a megoldás ugyanaz:
Biztosítani kell, hogy legyen hozzáférése
az embereknek a szappanhoz,
és, hogy valóban használják is azt.
Ez az első számú módja,
hogy a kolera terjedését megállítsuk.
Úgy gondolom, hogy egy ilyen
profitösztönző nagyon erőteljes,
néha erősebb, mint a legjobban
elkötelezett jótékonysági szervezet vagy állam.
Az állam megteszi, amit lehet,
főleg országos méretű járványok esetében,
mint a kolera,
vagy jelenleg az ebola,
de prioritásokkal versenyezve.
Erre nincs mindig keret.
És ha belegondolnak,
mi szükséges,
hogy a kézmosást napi szokássá tegyük,
a folyamatos finanszírozás elengedhetetlen,
hogy megváltoztassuk a hozzáállást.
Röviden, azok, akik a közegészségügyért harcolnak,
tulajdonképpen függnek a szappangyáraktól,
akik népszerűsítik a szappanos kézmosást.
Vannak olyan barátaink, mint az USAID,
a Globális Köz ill. Privát Szövetség a Szappanos Kézmosásért,
a London Higiénia és Trópusi Orvostudomány-egyetem
Plan, Wateraid,
akik mind hisznek
egy minden fél számára előnyös szövetségben.
Nyer vele a közszféra,
mert segítünk elérni a céljait.
Nyer vele a privát szektor,
mert a szappannal kézmosók
új generációit alapozzuk meg.
És, ami legfontosabb,
hogy előnyös a legkiszolgáltatottabbaknak.
Október 15-én
a Kézmosás Világnapját ünnepeljük.
Iskolák, közösségek,
barátaink a közszférában
és barátaink a privát szektorban -
igen, ezen a napon a versenytársaink is,
mi mind együtt ünnepeljük
a világ legfontosabb
egészségügyi beavatkozását.
Ami szükséges,
és ahol a privát szektor, nagy változásokat előidézhet,
nagy, kreatív ötlettel előjönni,
ami támogatásra buzdít.
Ha a "Segíts egy Gyereknek Elérni az 5"-t kampányt vesszük.
nagyszerű filmeket készítettünk,
ami a szappanos kézmosás üzenetét juttatja el
a mindennapi emberekhez
olyan módon, ami kapcsolódik hozzájuk.
Több, mint 30 milliószor nézték meg.
A legtöbb témába vágó beszélgetés még mindig online folyik.
Szánjanak rá 5 percet,
és nézzék meg azokat a filmeket.
Maliból származom,
a világ egyik legszegényebb országából.
Olyan családban nőttem fel, ahol a vacsoránál
mindennapos téma volt a társadalmi igazságosság.
Egy nívós európai egészségügyi egyetemre jártam.
Esélyes, hogy én vagyok az egyetlen nő
ilyen magas egészségügyi képesítéssel az országban,
és az egyetlen,
aki szappanos kézmosásból doktorált.
(Nevetés)
(Taps)
Kilenc évvel ezelőtt elhatároztam,
a sikeres egészségügyi karrierem felépítése idején,
hogy a legnagyobb eredményt a világ legjobb
egészségügyi találmánya, a szappan
népszerűsítésével és eladásával érhetem el.
Ma a világon a legnagyobb
kézmosási programot, legyen szó bármilyen egészségügyi standardról,
mi vezetjük.
Több mint 183 millió embert érünk el,
16 országban.
A csapatommal a célkitűzésünk,
elérjük az egy milliárdot 2020-ra.
Az elmúlt négy év során,
az üzlet két számjegyű értékkel növekedett,
miközben a gyermekhalandóság csökkent
mindenhol, ahol a szappanhasználat növekedett.
Talán néhány embernek kellemetlen hallani —
az üzletág növekedését és a megmentett életeket
ugyanabban a mondatban —
de ez az üzleti növekedés teszi
megengedhetővé, hogy többet tegyünk.
Enélkül és anélkül, hogy beszélnénk róla,
nem érhetjük el a változást, amire szükség van.
Múlt héten a csapatommal
olyan édesanyákat látogattunk meg,
akik ugyanabban a fájdalomban osztoztak:
az újszülöttjük elvesztésében.
Anya vagyok. Nem tudok elképzelni semmit,
ami ettől hatalmasabb és fájdalmasabb lenne.
Ez az anya Myanmarban él.
Neki van a leggyönyörűbb mosolya,
a mosoly, amit úgy gondolom, hogy az élet ad,
amikor van egy második esélyed.
A fia, Myo, a második gyereke.
Volt egy lánya,
aki 3 hetes korában meghalt,
és tudjuk, hogy a többsége
a gyerekeknek, akik meghalnak,
egy hónapos koruk előtt hal meg.
Tudjuk, ha adunk egy darab szappant
minden szülésznek,
és használják is mielőtt hozzáérnének a babához,
csökkenthetjük azokat a számokat,
és változást idézhetünk elő.
És ez az, ami inspirál engem,
hogy folytassam a küldetést,
hogy ellássam őt
azzal, ami szükséges,
hogy betölthesse a
legszebb hivatást a világon:
az újszülött kisbabájával törődhessen.
Legközelebb, amikor ajándékozna valamit
egy újdonsült anyának és a családjának,
ne menjen messzire, vegyen egy szappant.
Ez a legcsodálatosabb találmány az egészségügyben.
Remélem, csatlakozik hozzánk,
és mindennapi szokássá válik a kézmosás az életében,
és a miénkben is,
és segíthetünk több Myohoz hasonló gyereknek
megélni az ötödik szülinapját.
Köszönöm!
(Taps)